Isoe Baleari

E Îzoe Baleâri (Illes Balears in catalàn e ofiçialménte, Islas Baleares in spagnòllo) són 'na comunitæ outònoma da Spàgna de 'na sôla provìnsa, formâ da-e îzoe de l'arçipélago co-o mæximo nómme. Són scitoæ into Mâ Mediterànio, in fàccia a-a còsta de levànte da Penîzoa Ibérica. A capitâle a l'é a Pàrma de Maiòrca e a sò popolaçión a l'é, a-o 2022, de 1.176.254 abitànti. L'arçipélago o l'é formòu de doî grùppi de îzoe e bén bén de izoöti ciù picìn, sàiva a dî e îzoe Gimnèsies (Maiòrca, Menòrca, Cabrêra e di îzoöti d'in gîo cómme Dragonera, l'Îzoa di Conìggi, l'Îzoa de l'Âia o l'Îzoa de Colom, de propiêtæ privâ) e-e îzoe Pitiüses (Ibîza e Formentêa ciù i îzoöti de Espalmador, de propiêtæ privâ, e de Espardell). Giögrafîa L'arcipélago de Îzoe Baleâri o conprénde, in particolâ, e îzoe de Maiòrca, Cabrêra, Menòrca, Ibîza e Formentêa. A sò superfìcce totâle a l'é de 4992 km² e o se svilùppa da-o livéllo do mâ scìnn-a 1.445 m d'artèssa co-o Puig Major, inta Serra de Tramuntana de Maiòrca. L'arçipélago o l'é do tùtto conpréizo tra e cordinæ 40º5'48' N e 38º40'30' N de latitùdine e 1º12'47' E e 4º19' E de longitùdine. Ibîza a l'é separâ da-a còsta da Comunitæ Valençiànn-a da 75 km de mâ, a mæxima distànsa ch'a gh'é tra Maiòrca e Ibîza. A distànsa mìnima tra e îzoe de Maiòrca e Menòrca a l'é de 35 km. L'îzoa ciù vixìnn-a a-o continénte eoropêo, sénsa consciderâ a Penîzoa Ibérica, a l'é quélla de Menòrca, separâ da-a Frànsa sôlo da-o Górfo do Lión, méntre Ibîza e Formentêa són e dôe îzoe ciù vixìnn-e a-o continénte africàn. Tra e îzoe gh'é de bèlle diferénse de natûa e paizàggi: Menòrca e Maiòrca són ciù rìcche de ciànte, con di bòschi d'oîvi sarvæghi e d'èrxi, e de bèstie, spécce de mamìferi, gràçie a-o sò clìmma ciù frésco e ùmido. Pe cóntra, Ibîza e Formentêa gh'àn 'n clìmma ciù sécco, co-ina vegetaçión che no gh'à goæi de bezéugno d'ægoa, cómme pìn, ciànte gràsse e zenéivi, e 'na fòuna ch'a l'é formâ sorviatùtto de öxélli. Stöia Pòsti de interèsse Economîa Coltûa Manifestaçioìn Fèste e fêe Comunicaçioìn Aministraçión Nòtte Âtri progètti Wikimedia Commons a contêgne di files in sce Isoe Baleari Ligàmmi de fêua (CA, ES) Scîto ofiçiâ, in sce caib.es. URL consultòu o 6 lùggio 2023. (CA, ES, EN, DE) Scîto turìstico ofiçiâ, in sce illesbalears.travel. URL consultòu o 6 lùggio 2023. (ES) Comùn de Îzoe Baleâri, in sce portalpueblos.com. URL consultòu o 6 lùggio 2023.